
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός των ωρών και του αριθμού υπαλλήλων 


του Ταχυδρομικού Ταμιευτηρίου που θα πραγμα¬ 
τοποιούν για το Β' εξάμηνο του έτους 1998 υπερω- 
ριακή εργασία και εργασία κατά τις Κυριακές και ε¬ 
ξαιρέσιμες ημέρες ή κατά τις νυκτερινές ώρες. 1 

Χωροθέτηση και δημιουργία θαλάσσιας ζώνης αγκυ¬ 
ροβολιού στους ΓΊάλλους Νισύρου. 2 

Χωροθέτηση και δημιουργία θαλάσσιας ζώνης αγκυ¬ 
ροβολιού στα Πηγάδια Καρπάθου. 3 

Χωροθέτηση και δημιουργία θαλάσσιας ζώνης αγκυ¬ 
ροβολιού στη Σκάλα Αστυπάλαιας. 4 


Κατάταξη σε ασφαλιστική κλάση και καθορισμός των 


ημερών ασφάλισης κατά μήνα των μελών της νεοι- 
δρυθείσας Συνεργατικής Φορτ/των Ειδών Γενικού 
Εμπορίου Κατ/των και Αποθηκών «Ο ΑΓ. ΕΛΕΥΘΕ¬ 
ΡΙΟΣ». 5 

Κατάταξη σε ασφαλιστική κλάση και καθορισμός των 
ημερών ασφάλισης κατά μήνα των μελών της νεοι- 
δρυθείσας Συνεργατικής Φορτοεκφορτωτικών Ει¬ 
δών «Ο ΑΓΙΟΣ ΜΗΝΑΣ». 6 

Ανακαθορισμός των ημερών ασφ/σης των μελών του 
Σωματείου εκδοροσφαγέων Χρυσ/πολης «Ο 
ΝΕΣΤΟΣ. 7 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 2050592/5328/0022 (1) 

Καθορισμός των ωρών και του αριθμού υπαλλήλων του 
Ταχυδρομικού Ταμιευτηρίου που θα πραγματοποιούν 
για το Β' εξάμηνο του έτους 1998 υπερωριακή εργασία 
και εργασία κατά τις Κυριακές και εξαιρέσιμες ημέρες 
ή κατά τις νυκτερινές ώρες. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 15 του Ν. 2592/98 (ΦΕΚ 
57/Α718.3.1998) «Αναπροσαρμογή συντάξεων πολιτικών 
συνταξιούχων του Δημοσίου, ρύθμιση συνταξιοδοτικών 


θεμάτων και άλλες διατάξεις», με τις οποίες ανπκαταστά- 
θηκετο άρθρο 18 του Ν. 2470/1997. 

2. Την με αριθ. 2032573/3242/0022/16.6.1998 κοινή α¬ 
πόφαση του Υφυπουργού Οικονομικών και του Υπουργού 
Μεταφορών και Επικοινωνιών, που αφορά τον καθορισμό 
των ωρών και του αριθμού των υπαλλήλων του Ταχυδρο¬ 
μικού Ταμιευτηρίου που θα πραγματοποιούν για το α' ε¬ 
ξάμηνο του έτους 1998 υπερωριακή εργασία και εργασία 
κατά τις Κυριακές και εξαιρέσιμες ημέρες ή κατά τις νυ¬ 
κτερινές ώρες. 

3. Τις διατάξεις του Π.Δ. 366/1996 «Οργανισμός του Τα¬ 
χυδρομικού Ταμιευτηρίου». 

4. Τις από 27.2.1998 (Συν/ση 2247) 19.3.1998 (Συν/ση 
2250) και 2.7.98 (Συν/ση 2265) αποφάσεις του Διοικητικού 
Συμβουλίου του Ταχ. Ταμ/ρίου. 

5. Την αριθ. 2022941/2297/0022/7.4.98 εγκύκλιο του 
Γ.Λ.Κ. 

6. Την αριθ.1107147/1239/0006Α/4.10.96 απόφαση του 
Πρωθυπουργού και Υπουργού Οικονομικών «Ανάθεση 
αρμοδιοτήτων του Υπουργού Οικονομικών στους Υφυ¬ 
πουργούς Οικονομικών» (ΦΕΚ922/Β/7.10.1996). 

7. Το γεγονός ότι οι δαπάνες για εργασία πέραν της υ¬ 
ποχρεωτικής του Προσωπικού του Ταχυδρομικού Ταμιευ¬ 
τηρίου για το α' εξάμυνο του 1998 δεν υπερβαίνουν το 
50% της συνολικής εγγεγραμμένης πίστωσης στον προϋ¬ 
πολογισμό του Ταχυδρομικού Ταμιευτηρίου. 

8. Το γεγονός ότι το Ταχ. Ταμιευτήριο, δημόσια υπηρε¬ 
σία με διοικητική και οικονομική αποκέντρωση και δύναμη 
1.320 υπαλλήλων, λειτουργεί σε δωδεκάωρη βάση (άρ¬ 
θρα 22 και 35 του Οργανισμού, Π.Δ. 366/1996) διακινώ¬ 
ντας καθημερινά μεγάλους όγκους παραστατικών και 
χρημάτων μέσα από 128 Καταστήματα και 820 Ταχυδρο¬ 
μικά Γραφεία που εκτελούν υπηρεσία Ταμιευτηρίου, κα¬ 
θιστά επιτακτική την ανάγκη προσφοράς υπερωριακής 
εργασίας και εργασίας κατά τις νυκτερινές ώρες για το 
δεύτερο εξάμηνο του 1998 εκ μέρους του Προσωπικού 
του Ταχ. Ταμ/ρίου. Ειδικότερα: 

α) Το υφιστάμενο λειτουργικό σύστημα της Υπηρεσίας 
που είναι για τα περισσότερα Καταστήματα χειρόγραφο 
(από τα 128 Καταστήματα μόνο τα 39 είναι μηχανογρα¬ 
φημένα) σε συνδυασμό με το γεγονός ότι το Ταχ. Ταμ/ριο 
δεν προσλαμβάνει λόγω της φύσεως του έργου του επο¬ 
χιακό προσωπικό, δημιουργεί πολλαπλάσιο όγκο εργα¬ 
σίας σε περιόδους εορτών, καλοκαιρινών αδειών, ανα- 











10316 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


προσαρμογής επιτοκίου και υπολογισμού τωντόκων στις 
ατομικές καρτέλλες των καταθετών που ανέρχονται συ¬ 
νολικά σε 4,5 εκατομμύρια περίπου. 

β) Η συγκέντρωση των παραστατικών στοιχείων του δι¬ 
κτύου των Καταστημάτων και Γραφείων ΕΛ.ΤΑ. και η επε¬ 
ξεργασία τους από τις Διευθύνσεις Αποτεμίευσης, Πλη¬ 
ροφορικής, Χρηματική και Αξιών και Ειδικών Εργασιών 
Καταστημάτων, σε συνδυασμό με τις ελλείψεις που υ¬ 
πάρχουν στη στελέχωση του Προσωρικού. 

γ) Οι χορηγήσεις στεγαστικών Δανείων και η ικανοποίη¬ 
ση των αιτήσεων που έχουν υποβληθεί κατά τους μήνες 
Μάϊο' και Ιούνιο δημιουργού πρόσθετα προβλήματα στις 
αρμόδιες Δ/νσεις Δανείων και Λογιστικού αυξάνοντας το 
φόρτο εργασίας από τις αρχές Ιουλίου. 

δ. Η Εισαγωγή από το Ταχυδρομικό Ταμιευτήριο και¬ 
νούργιων προϊόντων όπως: ο κανονισμός εντολών πλη¬ 
ρωμής, οι πληρωμές των συντάξεων του Δημοσίου μέσω 
λογαριασμών (κατάτο σύστημα ϋΙΑδ ΡΑΥ). Ενδεικτικά α¬ 
ναφέρουμε ότι στις 24 Ιουνίου το Ταχ. Ταμ/ριο εξυπηρέ¬ 
τησε 40 χιλιάδες συνταξιούχους με λογαρισμό και 15 χι¬ 
λιάδες με εντολή πληρωμής. Η ανάπτυξη των καταθέσε¬ 
ων σε συνάλλαγμα, η αγορά και πώληση Συναλλάγματος 
σε συνεργασία με την Τράπεζα Μακεδονίας - Θράκης κα¬ 
θώς και η διακίνηση χρήματος σε συνεργασία πάλι με την 
Τράπεζα Μακεδονίας - Θράκης από τις καταθέσεις των 
εργαζομένων στην Πατρίδα μας μεταναστών από τις βαλ¬ 
κανικές χώρες προς τους συγγενείς τους μέσω των Ταχ. 
Ταμ/ρίων των χωρών αυτών και η αποστολή φοιτητικού 
συν/τος ελλήνων φοιτητών που σπουδάζουν στα Πανεπι¬ 
στήμια των χωρών αυτοον, απαιτεί υπέρμετρη απασχόλη¬ 
ση πλέον του κανονικού ωραρίου τόσο για τα Καταστή¬ 
ματα μας όσο και για τα Τμήματα της Κεντρικής Υπηρε¬ 
σίας. 

ε) Η ανάπτυξη της δευτερογενούς αγοράς ομολόγων 
και η ήδη λειτουργούσα διατραπεζική αγορά δραχμών 
αυξάνει τις δραστηριότητες ενεργά και σε καθημερινή 
βάση των υπαλλήλων της Δ/νσης Λογιστικού και Ειδικών 
Εργασιών Καταστημάτων. 

στ) Η κάλυψη του έργου της Δ/νσης Προσωπικού, χει¬ 
ρισμός όλων των θεμάτων της Υπηρ. Κατάστασης των υ¬ 
παλλήλων, όπου οι διαδικασίες είναι πολύπλοκες και χρο- 
νοβόρες, ιδιαίτερα στα Πειθαρχικά θέματα, απαιτεί επί¬ 
σης προσφορά υπερωριακής εργασίας εκ μέρους του 
Προσωπικού της. 

Επίσης, οι ανάγκες φύλαξης του Μεγάρου της Κ.Υ., του 
Πειραιά και της Θεσσαλονίκης και η παρακολούθηση των 
συστημάτων ασφαλείας, επιβάλλουν την προσφορά υπε- 
ρωριακής εργασίας και εργασίας κατά τις εξαιρέσιμες η¬ 
μέρες των φρουρών ασφαλείας και των υπαλλήλων που 
εκτελούν χρέη φυλάκων - νυκτοφυλάκων (φύλαξη σε 
24ωρη βάση και καθ’ όλη τη διάρκεια του χρόνου - 365 η¬ 
μέρες). 

ζ) Δραστηριότητες όπως η κατάρτιση και τήρηση των 
συμβάσεων προμηθειών, το στεγαστικό πρόγραμμα της 
Υπηρεσίας τα διαφημιστικά προγράμματα κ.λ.π. απαι¬ 
τούν πολύπλοκες διαδικασίες οι οποίες διεκπεραιώνονται 
από τους υπαλλήλους των Δ/νσεων Προμηθειών, Οργά¬ 
νωσης και Παραγωγικότητας, χρηματοοικονομικού και 
Τεχνικών Υπηρεσιών με εργασία πέρα από το συνήθες ω¬ 
ράριο. 

η) Η υποβολή της μελέτης για το θεσμικό, οργανωτικό 
και λειτουργικό εκσυγχρονισμό και το επιχειρησιακό σχέ¬ 
διο δράσης του Ταχ. Ταμ/ρίου θα δημιουργήσει μια σειρά 


από αντικείμενα (Διεθνείς διαγωνισμοί για πρόσληψη 
Συμβούλων) που απαιτούν εξειδικευμένες γνώσεις και 
που όμως θα πρέπει να αντιμετωπισθούν από τους υπαλ¬ 
λήλους του Ταχ. Ταμιευτηρίου με πρόσθετη προσφορά 
εργασίας. 

θ) Η προγραμματισμένη μετάπτωση 30 Καταστημάτων 
σε ολόκληρο τον Ελλαδικό χώρο από το χειρόγραφο σύ¬ 
στημα στο μηχανογραφικό. Για τη μετάπτωση αυτή απαι¬ 
τείται εγκατάσταση των μηχανημάτων και των εφαρμο¬ 
γών από ομάδα υπαλλήλων της μηχ/σης, εκπαίδευση του 
Προσωπικού στη χρήση Η/Υ και στις εφαρμογές, μετα¬ 
φορά του Μητρώου Καταθετών από τις καρτέλες σε μα- 
γνητικά μέσα. Προκειμένου να υλοποιηθεί η προγραμμα¬ 
τισμένη αυτή εργασία μέχρι το τέλος του έτους και να λει¬ 
τουργήσουν τα Καταστήματα θα απαιτηθεί μεγάλος 
αριθμός ωρών υπερωριακής απασχόλησης τουλάχιστον 
για 150 υπαλληλικών μονάδων Δ/νσης Πληροφορικής και 
Καταστημάτων. Γιατην κάλυψη της εξαιρετικής αυτής α¬ 
νάγκης θα πρέπει να διατεθεί και το υπόλοιπο 10%του συ¬ 
νολικού ποσού της εγκεκριμένης πίστωσης που κρατείται 
ως αποθεματικό, αποφασίζουμε: 

1. Διαπιστώνουμε την υπηρεσιακή ανάγκη που επιβάλ¬ 
λει την υπερωριακή απασχόληση του Προσωπικού του 
Ταχυδρομικού Ταμιευτηρίου και 

2. Καθορίζουμε για το χρονικό διάστημα από 1.7.1998 
μέχρι 31.12.1998: 

α) Την παροχή υπερωριακής εργασίας καθώς και εργα¬ 
σίας κατά τις Κυριακές και εξαιρέσιμες ημέρες, από ώρα 
06:00 έως 22:00, πέρα από την υποχρεωτική 1.250 υπαλ¬ 
λήλων του Ταχ. Ταμ/ρίου και μέχρι 187.500 ώρες απογευ¬ 
ματινή και 150.000 ώρες κατά τις Κυριακές και εξαιρέσι¬ 
μες ημέρες, δηλαδή σύνολον 337.500 ώρες. 

Η κατανομή των ωρών αυτών θα γίνει ως εξής: 

Το 1/3 των ωρών θα κατανεμηθεί στους 1.250 υπαλλή¬ 
λους του Ταχυδρομικού Ταμιευτηρίου, σύμφωνα με τις 
σχετικές βεβαιώσεις των οικείων Π ροϊσταμένων και τα 2/3 
με αποφάσεις του Προϊσταμένου της Γενικής Διεύθυν¬ 
σης. 

β) Την παροχή εκ μέρους 40 υπαλλήλων που εκτελούν 
χρέη φύλακα: 

• υπερωριακής εργασίας για το ίδιο ως άνω χρονικό 
διάστημα και μέχρι 45 ώρες το μήνα για τον καθένα. 

• ημερήσιας εργασίας (από 06:00 μέχρι και 22:00) κατά 
τις Κυριακές και εξαιρέσιμες ημέρες και μέχρι 30 ώρες το 
μήνα για τον καθένα. 

• νυκτερινής εργασίας (από 22:00 μέχρι 06:00) κατάτις 
Κυριακές και εξαιρέσιμες ημέρες και μέχρι 45 ώρες για 
τον καθένα πέρα από την υποχρεωτική. 

• νυκτερινής εργασίας των εργασίμων ημερών (από 
22:00 μέχρι 06:00) προς συμπλήρωση της υποχρεωτικής 
εβδομαδιαίας εργασίας και μέχρι 180 ώρες το μήνα για 
τον καθένα. 

γ) Εγκρίνουμε επίσης συμπληρωματικό ποσό ενενήντα 
επτά εκατομμυρίων εκατό χιλιάδων (97.100.000) δρχ. 
(ποσοστό 10% της συνολικής εγγεγραμμένης στον προϋ¬ 
πολογισμό του Ταχυδρομικού Ταμιευτηρίου πίστωσης) 
το οποίο είχε περικοπεί από τη συνολική πίστωση, και το 
οποίο θα καλύψει την εξαιρετική ανάγκη που αναφέρεται 
στην παράγραφο θ'του σκεπτικού της απόφασης. 

Η δαπάνη που θα προκληθεί ύψους 479.043.000 + 
97.100.000 = 576.143.000 δρχ. βαρύνει τον προϋπολογι¬ 
σμό του Ταχ. Ταμ/ρίου στον οποίο έχει εγγράφει σχετική 
πίστωση ΚΑΕ 0261 ποσού 440.000.000 και ΚΑΕ 0263 πο- 

σού 531.000.000 και ο οποίος είναι πλεονασματικός και α¬ 
νεξάρτητος από τον Κρατικό. 

Η απόφαση αυτή έχει αναδρομική ισχύ ενός μηνός (άρ¬ 
θρο 15 παρ. 4 Ν. 2592/98). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Αυγούστου 1998 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Ν. ΧΡΙΣΤΟΔΟΥΛΑΚΗΣ ΑΝ. ΜΑΝΤΕΛΗΣ 

-♦- 

Αριθ.Τ/390 8 ' (2) 

Χωροθέτηση και δημιουργ/α θαλάσσιας ζώνης αγκυρο¬ 
βολιού στους ΓΊάλλους Νισύρου. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 2160/1993 (Κεφ. Γ άρθρα 29-37) 
όπως τροποποιήθηκε με το άρθρ. 5 του Ν. 2206/94. 

2. Την αριθμ. 1041/21.6.94 Απόφαση Υπουργού Τουρι¬ 
σμού περί συγκρότησης της Διϋπουργικής Επιτροπής 
του άρθρου 30 του Ν. 2160/1993 όπωςτροποποιηθείσα ι¬ 
σχύει. 

3. Τις διατάξεις του Π.Δ. 27/96 (19/Α/1.2.96) περί συγ¬ 
χώνευσης των Υπουργείων Τουρισμού, Βιομηχανίας, Ε¬ 
νέργειας και Τεχνολογίας και Εμπορίου στο Υπουργείο Α¬ 
νάπτυξης. 

4. Τις διατάξεις του Π.Δ. 377/96 (ΦΕΚ244/Α/25.9.96) πε¬ 
ρί διορισμού Υπουργού και Υφυπουργών. 

5. Την αριθμ. Τ/2531/7.7.97 (ΦΕΚ 1337/Γ/9.7.97) Από¬ 
φαση Πρωθυπουργού και Υπουργού Ανάπτυξης περί διο¬ 
ρισμού του Λάμπρου Δημητρίου στη θέση του Ειδικού 
Γραμματέα του Υπουργείου Ανάπτυξης. 

6. Το υπ' αριθμ. 6099 Π.ε/13.1.98 έγγραφο της Εφορεί¬ 
ας Εναλίων Αρχαιοτήτων του ΥΠ.ΠΟ. 

7. Το υπ’ αριθμ. 10/97 Πρακτικό του Κοινοτικού Συμ¬ 
βουλίου Εμπορείου - Νισύρου. 

8. Τα υπ' αριθμ. 542/643/96/20.5.96 και 542/1148/96/ 
20.11.96 έγγραφα του Α2Ι\/β του Γ.Ε.Ν. 

9. Το υπ’ αριθμ. 3117.1/Φ33/ΥΠ.02/01/28.3.96 έγγραφο 
Δ/νση Λ.Α. του Υ.Ε.Ν. 

10. Τις αριθμ. 146/97 και 624/97 Γνωμοδοτήσεις Ν.Σ.Κ. 

11. Τα αριθμ. 84/9.12.97 και 97α/26.5.98 Πρακτικά της 
Διϋπουργικής Επιτροπής του άρθρου 30 του Ν. 2160/93. 

12. Το υπ’ αριθμ. ΔΤΥ/Τ3-65/2591/30.7.1996 έγγραφο 
του Λιμενικού Ταμείου Δωδεκανήσου. 

13. Το υπ’ αριθμ. Τ./4364/21 11.97 έγγραφο της ΓΣΤΛ 
του Υπ. Ανάπτυξης. 

14. Το 3514.11/17/98/ίούλιος 98 έγγραφο της Δ/νσης 
ΔΛΛΕτου ΥΕΝ. 

15. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

1. Εγκρίνουμε σύμφωνα με τις διατάξεις του αρθ. 34 Ν. 
2160/93 κοίτην υποβληθείσα μελέτη, την χωροθέτηση και 
δημιουργία θαλάσσιας ζώνης αγκυροβολιού δυναμικότη¬ 
τας 60 θέσεων ελλιμενισμού, στη ζώνη λιμένος της Νήσου 
Νισύρου, όπως φαίνεται στο συνημμένο τοπογραφικό 
διάγραμμα και την τεχνική περιγραφή του έργου, που α¬ 
ποτελούν αναπόσπαστα μέρη της παρούσας. 

Το εμβαδόν της χερσαίας ζώνης του αγκυροβολιού εί¬ 


ναι 1.500 τ.μ. καιτης θαλάσσιας ζώνης αυτού 23.000 τ.μ. 

Προβλέπεται η επισκευή προσήνεμου μώλου και των 
κρηπιδωμάτων συνολικού μήκους 212 μέτρων. 

Ο προϋπολογισμός του έργου είναι 110.000.000 δρχ. 

Η έγκριση χωροθέτησης - δημιουργίας του ως άνω α¬ 
γκυροβολιού παρέχεται με τις εξής προϋποθέσεις: 

- Να τοποθετηθούν για τον φωτισμό των κρηπιδωμάτων 
και μώλων, φωτιστικά επί ιστών καθώς και φανός ακρο- 
μωλίου σύμφωνα με τις υποδείξεις της Υπηρεσίας Φά¬ 
ρων. 

- Να εγκατασταθούν παροχές ηλεκτρικού ρεύματος 
στις θέσειςπρόσδεσης και δίκτυα υδροδότησης των σκα¬ 
φών. 

- Να κατασκευασθεί δίκτυο πυρόσβεσης το οποίο να ε- 
γκριθεί από την οικεία Πυροσβεστική Υπηρεσία. 

- Να εξασφαλισθεί η παροχή καυσίμων. 

- Να προβλεφθεί διάθεση κοινόχρηστου τηλεφώνου. 

- Να προβλεφθεί η κατασκευή ράμπας για την ανέλκυ¬ 
ση - καθέλκυση των σκαφών. 

- Να εφοδιασθεί ο φορέας υλοποίησης του έργου πριν 
από την έναρξη των εργασιών με την προβλεπόμενη στο 
άρθρο 260 του Γενικού Κανονισμού Λιμένων άδεια από 
την οικεία Λιμενική Αρχή, η οποία και θα υποδείξει τυχόν 
απαραίτητα μέτρα για την προστασία του θαλάσσιου πε¬ 
ριβάλλοντος καιτην αποφυγή ατυχημάτων κατά την διάρ¬ 
κεια εκτέλεσης των έργων. 

- Να τηρηθούν οι διατάξεις του Κ.Ν. 5351/32 «Περί Αρ¬ 
χαιοτήτων». 

- Να παρακολουθεί τις εργασίες εκσκαφής της λιμενο- 
λεκάνης εντεταλμένος υπάλληλος της Εφορείας Εναλίων 
Αρχαιοτήτων ο οποίος θα πρέπει να ειδοποιηθεί 15 ημέ¬ 
ρες πριν την έναρξη των εργασιών. Σε περίπτωση εντοπι¬ 
σμού αρχαίων θα πρέπει να τις διακόψει για τις από πλευ¬ 
ράς της παραπάνω Υπηρεσίας κατάλληλες ενέργειες. 

- Να φωτοσημανθούν τα έργα τόσο κατά τη διάρκεια 
κατασκευής τους όσο και μετά το πέρας αυτής σύμφωνα 
με οδηγίες της Υπηρεσίας Φάρων προς την οποία θα α¬ 
ποσταλεί αντίγραφο της μελέτης. 

- Να απορριφθούντα βυθοκορήματα από τις εκσκαφές, 
σε βάθη άνω των πενήντα (50) μέτρων η ισοβαθής Των ο¬ 
ποίων διέρχεται μισό (0,5) ναυτικό μίλι Β της θέσεως ε- 
κτελέσεωςτων έργων. 

- Να εξασφαλισθεί ότι τα βάθη στα πρόσγεια των έργων 
θα είναι μεγαλύτερα από εκείνα στο εσωτερικό της λιμε- 
νολεκάνης. 

- Να ενημερωθεί εγκαίρως η Υδρογραφική Υπηρεσία 
για την ημερομηνία ενάρξεως των εργασιών και το προ- 
βλεπόμενο πέρας αυτών προκειμένου να προβεί στην έκ¬ 
δοση των σχετικών προαγγελιών για την ενημέρωση των 
ναυτίλο μένων. 

- Να αποσταλεί, μετά το πέρας του έργου, στην ίδια ως 
άνω Υπηρεσία λεπτομερής οριζονπογραφία και ακριβές 
βυθομετρικό διάγραμμα προκειμένου να ενημερωθούν οι 
αντίστοιχοι ΧΕΕ και λοιπές ναυτιλιακές εκδόσεις. 

- Να προβλεφθεί δυνατότητα παροχής σωστικών μέ¬ 
σων και προστασίας έναντι ναυτιλιακών κινδύνων. 

- Να υπάρχει δυνατότητα κλεισίματος του στομίου του 
λιμένος, ετοιμότητα προσωπικού και σχέδιο σε περίπτω¬ 
ση ρύπανσης Ν. 743/77 (ΦΕΚ 319Α). 

- Να προβλεφθεί δεξαμενή συγκέντρωσης των βιολογι¬ 
κών και ελαιωδών καταλοίπων και να ληφθούν όλα τα α¬ 
ναγκαία μέτρα απομάκρυνσής τους. 

- Να συνεργασθεί ο φορέας υλοποίησης του έργου με 

την οικεία λιμενική αρχή προκειμένου να εξετασθεί η α¬ 
ναγκαιότητα παρουσίας ρυμουλκών στο λιμάνι για επέμ¬ 
βαση σε περίπτωση ανάγκης. 

- Να ληφθούν όλα τα απαραίτητα μέτρα προς αποφυγή 
ρύπανσης του χερσαίου, θαλάσσιου και περιβάλλοντος 
χώρου, όσο διαρκεί η εκτέλεση των έργων, με μέριμνα 
του αναδόχου ο οποίος υποχρεούται στην άρση οποιου- 
δήποτε περιστατικού ρύπανσης που προκαλείται συνέ- 
πειάτου. 

- Να εξασφαλισθεί η ασφαλής είσοδος - διέλευση και ά¬ 
νετη προσόρμιση των σκαφών από τυχόν περιορισμό των 
χερσαίων χώρων κατά το χρόνο κατασκευής των έργων. 

- Να εξασφαλισθεί η αδειοδότηση όλων των εργασιών 
που προβλέπονται από την μελέτη του έργου. 

- Να επισπευσθεί η διαδικασία καθορισμού των ορίων 
αιγιαλού και παραλίας στην περιοχή, που βρίσκεται σε ε- 
ξέλιξη. 

- Να τηρηθούν πιστά οι όροι και οι προϋποθέσεις που α¬ 


ναφέρονται στα υπ’ αριθμ. 542/643/96/20.5.96 και 
542/1148/96/20.11.96 έγγραφα του Α2 ΐνβτου ΓΕΝ (σχε¬ 
τικό 8 της παρούσας). 

- Να κατασκευασθούν έργα υποδομής και υπονομεύ- 
σεως σύμφωνα με τη μελέτη που θα εκπονηθεί από τις αρ¬ 
μόδιες τεχνικές υπηρεσίες του ΓΕΝ. 

- Να τοποθετηθούν ελαστικά παραβλήματα παρά τις 
θέσεις παραβολής των σκαφών, προς αποφυγή ενδεχο¬ 
μένων ναυτιλιακών κινδύνων. 

2. Η παραχώρηση της χρήσης και εκμετάλλευσης του 
προαναφερόμενου αγκυροβολιού θα γίνει σύμφωνα με 
τις διατάξεις του άρθρου 34 του Ν. 2160/93. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 4 Αυγούστου 1998 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 

Αριθ. Τ/3909 (3) 

Χωροθέτηση και δημιουργία θαλάσσιας ζώνης αγκυρο¬ 
βολιού στα Πηγάδια Καρπάθου. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 2160/1993 (Κεφ. Γ άρθρα 29-37) 
όπως τροποποιήθηκε με το άρθρ. 5 του Ν. 2206/94. 

2. Την αριθμ. 1041/21.6.94 Απόφαση Υπουργού Τουρι¬ 
σμού περί συγκρότησης της Διϋπουργικής Επιτροπής 
του άρθρου 30του Ν. 2160/1993 όπωςτροποποιηθείσαι¬ 
σχύει. 

3. Τις διατάξεις του Π.Δ. 27/96 (19/Α/1.2.96) περί συγ¬ 
χώνευσης των Υπουργείων Τουρισμού, Βιομηχανίας, Ε¬ 
νέργειας και Τεχνολογίας και Εμπορίου στο Υπουργείο 
Ανάπτυξης. 

4. Τις διατάξειςτου Π.Δ. 377/96 (ΦΕΚ244/Α/25.9.96) πε¬ 
ρί διορισμού Υπουργού και Υφυπουργών. 

5. Την αριθμ. Τ/2531/7.7.97 (ΦΕΚ 1337/Γ/9.7.97) Από¬ 
φαση Πρωθυπουργού και Υπουργού Ανάπτυξης περί διο¬ 
ρισμού του Λάμπρου Δημητρίου στη θέση του Ειδικού 
Γραμματέατου Υπουργείου Ανάπτυξης. 

6. Τα αριθμ. 2872/18.6.98 Εφ. Εν. Αρχ. και 
1098/1.7.98/ΚΒ Εφ. Πρ. Αρχ. έγγραφα του Υπ. Πολιτι¬ 
σμού. 

7. Τα υπ’ αριθμ. 542/605/96/11.6.96 και 542/574/7.4.98 
έγγραφατου Α2 4Βτου Γ.Ε.Ν. 

8. Το υπ’ αριθμ. 3117.1/Φ60/ΥΠ.02/01/28.3.96 έγγραφο 
Δ/νσηΛ.Α.του Υ.Ε.Ν. 

9. Τις αριθμ. 146/97 και 624 Γνωμοδοτήσεις Ν.Σ.Κ. 

10. Τα αριθμ. 84/9.12.97 και 97α/26.5.98 Πρακτικά της 
Διϋπουργικής Επιτροπής του άρθρου 30 του Ν. 2160/93. 

11. Το υπ’ αριθμ. ΔΤΥ/Τ3-66/2592/30.7.96 Λ.Τ. Δωδεκα- 
νήσου. 

12. Το υπ’ αριθμ. Τ./4364/21.11.97 έγγραφο της ΓΣΤΛ 
του Υπ. Ανάπτυξης. 

13. Την υπ’ αριθμ. 81/98 απόφαση του Δημοτικού Συμ¬ 
βουλίου Καρπάθου. 

14. Το 3514.11/32/96/22.7.96 έγγραφο της Δ/νσης 
ΔΑΛΕτου ΥΕΝ. 

15: Το υπ’ αριθμ. Δ4β/87/9/Φ.10/Μ/4.4.96 έγγραφο του 
ΥΠΕΧΩΔΕ. 

16. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

1. Εγκρίνουμε σύμφωνα με τις διατάξεις του αρθ. 34 Ν. 
2160/93 και την υποβληθείσα μελέτη, την χωροθέτηση και 
δημιουργία θαλάσσιας ζώνης αγκυροβολιού δυναμικότη¬ 
τας 60 θέσεων ελλιμενισμού, στη ζώνη λιμένος και στη θέ¬ 
ση Πηγάδια της Νήσου Καρπάθου, όπως φαίνεται στο συ¬ 
νημμένο τοπογραφικό διάγραμμα και την τεχνική περι¬ 
γραφή του έργου, που αποτελούν αναπόσπαστα μέρη 
της παρούσας. 

Το εμβαδόν της χερσαίας ζώνης του αγκυροβολιού εί¬ 
ναι 1.750 τ.μ. και της θαλάσσιας ζώνης αυτού 7.700 τ.μ. 

Προ βλέπεται η επισκευή προσήνεμου μώλου και κρηπι¬ 
δωμάτων συνολικού μήκους 159 μέτρων. 

Ο προϋπολογισμός του έργου είναι 280.000.000 δρχ. 

Η έγκριση χωροθέτησης - δημιουργίας του ως άνω α¬ 
γκυροβολιού παρέχεται με τις εξής προϋποθέσεις: 

- Να εγκατασταθούν παροχές ηλεκτρικού ρεύματος 
στις θέσεις πρόσδεσης και δίκτυα υδροδότησης των 
σκαφών. 


- Να κατασκευασθεί δίκτυο πυρόσβεσης το οποίο να ε- 
γκριθεί από την οικεία Πυροσβεστική Υπηρεσία. 

- Να εξασφαλισθεί η παροχή καυσίμων. 

- Να προβλεφθεί διάθεση κοινόχρηστου τηλεφώνου. 

- Να προβλεφθεί η κατασκευή ράμπας για την ανέλκυ¬ 
ση - καθέλκυση των σκαφών. 

- Να εφοδιασθεί ο φορέας υλοποίησης του έργου πριν 
από την έναρξη των εργασιών με την προβλεπόμενη στο 
άρθρο 260 του Γενικού Κανονισμού Λιμένων άδεια από 
την οικεία Λιμενική Αρχή, η οποία και θα υποδείξει τυχόν 
απαραίτητα μέτρα για την προστασία του θαλάσσιου πε¬ 
ριβάλλοντος και την αποφυγή ατυχημάτων κατά την διάρ¬ 
κεια εκτέλεσης των έργων. 

- Να τηρηθούν οι διατάξειςτου Κ.Ν. 5351/32 «Περί Αρ¬ 
χαιοτήτων». 

- Να παρακολουθεί τις εργασίες εκσκαφής της λιμενο- 
λεκάνης εντεταλμένος υπάλληλος της Εφορείας Εναλίων 
Αρχαιοτήτων ο οποίος θα πρέπει να ειδοποιηθεί 15 ημέ¬ 
ρες πριν την έναρξη των εργασιών. Σε περίπτωση εντοπι¬ 
σμού αρχαίων θα πρέπει να τις διακόψει για τις από πλευ¬ 
ράς της παραπάνω Υπηρεσίας κατάλληλες ενέργειες. 

- Να φωτοσημανθούν τα έργα τόσο κατά τη διάρκεια 
κατασκευής τους όσο και μετά το πέρας αυτής σύμφωνα 
με οδηγίες της Υπηρεσίας Φάρων προς την οποία θα α¬ 
ποσταλεί αντίγραφο της μελέτης. 

- Να απορριφθούντα βυθοκορήματα από τις εκσκαφές, 
σε βάθη άνω των πενήντα (50) μέτρων η ισοβαθής των ο¬ 
ποίων διέρχεται ένα (1) ναυτικό μίλι Α της θέσεως εκτελέ- 
σεως των έργων. 

- Να εξασφαλισθεί ότι τα βάθη στα πρόσγεια των έργων 
θα είναι μεγαλύτερα από τα ωφέλιμα βάθη χρησιμοποιή- 
σεως αυτών. 

- Να ενημερωθεί εγκαίρως η Υδρογραφική Υπηρεσία 
για την ημερομηνία ενάρξεως των εργασιών και το προ- 
βλεπόμενο πέρας αυτών προκειμένου να προβεί στην έκ¬ 
δοση των σχετικών προαγγελιών για την ενημέρωση των 
ναυτιλομένων. 

- Να αποσταλεί, μετά το πέρας του έργου, στην ίδια ως 
άνω Υπηρεσία λεπτομερής οριζοντιογραφία και ακριβές 
αντίγραφο βυθομετρικό διάγραμμα προκειμένου να ενη¬ 
μερωθούν οι αντίστοιχοι ΧΕΕ και λοιπές ναυτιλιακές εκ¬ 
δόσεις. 

- Να προβλεφθεί δυνατότητα παροχής σωστικών μέ¬ 
σων και προστασίας έναντι ναυτιλιακών κινδύνων. 

- Να υπάρχει δυνατότητα κλεισίματος του στομίου του 
λιμένος, ετοιμότητα προσωπικού και σχέδιο σε περίπτω¬ 
ση ρύπανσης Ν. 743/77 (ΦΕΚ319Α). 

- Να προβλεφθεί δεξαμενή συγκέντρωσης των βιολογι¬ 
κών και ελαιωδών καταλοίπων και να ληφθούν όλα τα α¬ 
ναγκαία μέτρα απομάκρυνσής τους. 

- Να συνεργασθεί ο φορέας υλοποίησης του έργου με 
την οικεία λιμενική αρχή προκειμένου να εξετασθεί η α¬ 
ναγκαιότητα παρουσίας ρυμουλκών στο λιμάνι για επέμ¬ 
βαση σε περίπτωση ανάγκης. 

- Να ληφθούν όλα τα απαραίτητα μέτρα προς αποφυγή 
ρύπανσης του χερσαίου, θαλάσσιου και περιβάλλοντος 
χώρου, όσο διαρκεί η εκτέλεση των προβλεπομένων έρ¬ 
γων και υποχρεούται ο ανάδοχος στην άρση οποίουδή- 
ποτε περιστατικού ρύπανσης εξ* αιτίας των ως άνω έρ¬ 
γων. 

- Να εξασφαλισθεί η ασφαλής και άνετη προσόρμιση 
των σκαφών από τυχόν περιορισμό των χερσαίων χώρων 
κατά το χρόνο κατασκευής των έργων. 

- Να ληφθεί υπ’ όψιν, στο μελλοντικό προγραμματισμό 
του Λ.Τ. η κυκλοφορία των θαλασσίων υδάτινων μαζών 
στον ευρύτερο κόλπο των Πηγαδίων και οι εξ’ αιτίας αυ¬ 
τής προσαμμώσεις που δημιουργούν ανάγκη εκβάθυν¬ 
σης της λιμενολεκάνης. 

- Να δοθεί ιδιαίτερη σημασία στη θωράκιση του κατα¬ 
φυγίου, δυτικά της Γαρονήσου για την προστασία των ελ¬ 
λιμενιζόμενων σ’ αυτό σκαφών από τις δυσμενείς καιρι¬ 
κές συνθήκες. 

- Να εξασφαλισθεί η αδειοδότηση όλων των υπό εκτέ¬ 
λεση έργων. 

- Να τηρηθούν πιστά οι όροι και οι προϋποθέσεις που α- 
ναφέρονται στηνπαρ. 2 του σχετικού 542/605/96/11.6.96 
και 542/574/7.4.98 εγγράφων του Α2 4Β του ΓΕΝ που α- 
ναφέρονται στο σχετ. 7 της παρούσας. 

- Να προβλεφθεί η κατασκευή έργων υποδομής υπονο- 
μεύσεως σύ μφωνα με τη μελέτη που θα εκπονηθεί από τις 
αρμόδιες υπηρεσίες του ΓΕΝ. 

- Να αυξηθούν τα βάθη ογκολίθων ποδός στα κρηπιδώ¬ 


ματα Α Β Γ και Γ Δ Ε από -3 μέτρα στα -4 μέτρα. 

- Να προβλεφθεί η υπόγεια εγκατάσταση τροφοδοτι¬ 
κού πετρελαϊκού αγωγού κατά μήκος των κρηπιδωμάτων 
με δύο τουλάχιστον λήψεις. 

- Να παραχωρηθεί έκταση 800 τ.μ. στον Νήσο Γαρόνη- 
σο για την εγκατάσταση μονίμων δεξαμενών καυσίμων 
και υποσταθμού της ΔΕΗ. 

- Να τοποθετηθούν ελαστικά παραβλήματα παρά τις 
θέσεις παραβολής των σκαφών, προς αποφυγή ενδεχο¬ 
μένων ναυτιλιακών κινδύνων. 

2. Η παραχώρηση της χρήσης και εκμετάλλευσης του 
προαναφερόμονου αγκυροβολιού θα γίνει σύμφωνα με 
τις διατάξεις του άρθρου 34 του Ν. 2160/93. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 4 Αυγούστου 1998 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 

Αριθ. Τ/3910 (4) 

Χωροθέτηση και δημιουργία θαλάσσιας ζώνης αγκυρο¬ 
βολιού στη Σκάλα Αστυπάλαιας. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 2160/1993 (Κεφ. Γ άρθρα 29-37) 
όπως τροποποιήθηκε με το άρθρ. 5 του Ν. 2206/94. 

2. Την αριθμ. 1041/21.6.94 Απόφαση Υπουργού Τουρι¬ 
σμού περί συγκρότησης της Διϋπουργικής Επιτροπής 
του άρθρου 30 του Ν. 2160/1993 όπωςτροποποιηθείσα ι¬ 
σχύει. 

3. Τις διατάξεις του Π.Δ. 27/96 (19/Α/1.2.96) περί συγ¬ 
χώνευσης των Υπουργείων Τουρισμού, Βιομηχανίας, Ε¬ 
νέργειας και Τεχνολογίας και Εμπορίου στο Υπουργείο Α¬ 
νάπτυξης. 

4. Τις διατάξεις του Π.Δ. 377/96 (ΦΕΚ244/Α/25.9.96) πε¬ 
ρί διορισμού Υπουργού και Υφυπουργών. 

5. Την αριθμ. Τ/2531/7.7.97 (ΦΕΚ 1337/Γ/9.7.97) Από¬ 
φαση Πρωθυπουργού και Υπουργού Ανάπτυξης περί διο¬ 
ρισμού του Λάμπρου Δημητρίου στη θέση του Ειδικού 
Γραμματέατου Υπουργείου Ανάπτυξης. 

6. Το υπ’ αριθμ. 6099 Π.ε/13.1.98 έγγραφο της Εφορεί¬ 
ας Εναλίων Αρχαιοτήτων. 

7. Τα υπ’ αριθμ. 542/1248/96/9.12.96 έγγραφό του Α2 
4Βτου Γ.Ε.Ν. 

8. Το υπ’ αριθμ. 3400.1/01/98/01/3.1.98 έγγραφο Λ.Χ. Α¬ 
στυπάλαιας. 

9. Το υπ’ αριθμ. 3117.1/1/98/7.1.98 έγγραφο του Λ.Χ. 
Καλύμνου. 

10. Τις αριθμ. 146/97 και 624/97 Γνωμοδοτήσεις Ν.Σ.Κ. 

11. Τα αριθμ. 84/9.12.97 και 97α/26.5.98 Πρακτικά της 
Διϋπουργικής Επιτροπής του άρθρου 30 του Ν. 2160/93. 

12. Το υπ’ αριθμ. ΔΤΥ/Τ3-62/2594/30.7.96 Λ.Τ. Δωδεκα- 
νήσου. 

13. Το υπ’ αριθμ. Τ./4364/21.11.97 έγγραφο της ΓΣΤΛ 
του Υπ. Ανάπτυξης. 

14. Την υπ’ αριθμ. 35/23.3.98 Απόφασης του Δημοτικού 
Συμβουλίου Αστυπάλαιας. 

15. Το 3514.11/41 /96/12 ΣΕΠ 1996 έγγραφο της Δ/νσης 
ΔΛΛΕτου ΥΕΝ. 

16. Το υπ’ αριθμ. Δ 4 β/ 87 / 9 /Φ .1 Ο/Μ/4.4.96 έγγραφο του 
ΥΠΕΧΩΔΙΞ. 

17. Το γεγονός ότι από τις διατάξεις της παρούσας δεν 
προκαλείται δαπάνη-σε βάρος του Κρατικού Προϋπολο¬ 
γισμού, αποφασίζουμε: 

1. Εγκρίνουμε σύμφωνα με τις διατάξεις του αρθ. 34 Ν. 
2160/93 και την υποβληθείσα μελέτη, την χωροθέτηση και 
δημιουργία θαλάσσιας ζώνης αγκυροβολιού δυναμικότη¬ 
τας 40 θέσεων ελλιμενισμού, στη ζώνη λιμένος και στη θέ¬ 
ση Σκάλα της Νήσου Αστυπάλαιας, όπως φαίνεται στο 
συνημμένο τοπογραφικό διάγραμμα και την τεχνική περι¬ 
γραφή του έργου, που αποτελούν αναπόσπαστα μέρη 
της παρούσας. 

Το εμβαδόν της χερσαίας ζώνης του αγκυροβολιού εί¬ 
ναι 7.750 τ.μ. και της θαλάσσιας ζώνης αυτού 4.900 τ.μ. 

Προβλέπεται η επισκευή προσήνεμου μώλου και κρηπι- 
σωμάτων συνολικού μήκους 231,60 μέτρων. 

Ο προϋπολογισμός του έργου είναι 350.000.000 δρχ. 

Η έγκριση χωροθέτησης - δημιουργίας του ως άνω α¬ 
γκυροβολιού παρέχεται με τις εξής προϋποθέσεις: 

- Να εγκατασταθούν παροχές ηλεκτρικού ρεύματος 


στις θέσεις πρόσδεσης και δίκτυα υδροδότησης των σκα¬ 
φών. 

- Να κατασκευασθεί δίκτυο πυρόσβεσης το οποίο να ε- 
γκριθεί απάτην οικεία Πυροσβεστική Υπηρεσία. 

- Η εξασφαλισθεί η παροχή καυσίμων. 

- Να προβλεφθεί διάθεση κοινόχρηστου τηλεφώνου. 

- Να προβλεφθεί η κατασκευή ράμπας για την ανέλκυ¬ 
ση - καθέλκυση των σκαφών. 

- Να εφοσιασθεί ο φορέας υλοποίησης του έργου πριν 
από την έναρξη των εργασιών με την προβλεπόμενη στο 
άρθρο 260 του Γενικού Κανονισμού Λιμένων άδεια από 
την οικεία Λιμενική Αρχή, η οποία και θα υποδείξει τυχόν 
απαραίτητα μέτρα για την προστασία του θαλάσσιου πε¬ 
ριβάλλοντος και την αποφυγή ατυχημάτων κατά την διάρ¬ 
κεια εκτέλεσης των έργων. 

-Νατηρηθούν οι διατάξεις του Κ.Ν. 5351/32 «Περί Αρ¬ 
χαιοτήτων». 

- Να παρακολουθεί τις εργασίες εκσκαφής της λιμενο- 
λεκάνης εντεταλμένος υπάλληλος της Εφορείας Εναλίων 
Αρχαιοτήτων ο οποίος θα πρέπει να ειδοποιηθεί 15 ημέ¬ 
ρες πριν την έναρξη των εργασιών. Σε περίπτωση εντοπι¬ 
σμού αρχαίων θα πρέπει να τις διακόψει για τις από πλευ¬ 
ράς της παραπάνω Υπηρεσίας κατάλληλες ενέργειες. 

- Νατηρηθούν πιοτά οι όροι και οι προϋποθέσεις που α- 
ναφέρονται στο σχετ. 542/1248/96/9.12.96 έγγραφο ΓΕΝ 
και αφορούν την κατασκευή έργων προς εξυπηρέτηση 
της Εθνικής Άμυνας. 

- Να προβλεφθεί η κατασκευή έργων υποδομής υπονο- 
μεύσεως σύμφωνα με τη μελέτη που θα εκπονηθεί από τις 
αρμόδιες υπηρεσίες του ΓΕΝ. 

- Να προβλεφθεί η ύπαρξη και λειτουργία καταλλήλων 
και επαρκών ευκολιών υποδοχής καταλοίπων (πετρελειο- 
ειδών, απορριμάτων, χημικών, λυμάτων κ.α.) των σκαφών 
που θα προσεγγίζουν και εξυπηρετούνται, ως επίσης και 
χώρων υγιεινής για την εξυπηρέτηση του κοινού και των 
πληρωμών. 

- Να εξασφαλισθεί η ασφαλής και άνετη προσόρμιση 
των σκαφών από τυχόν περιορισμό των χερσαίων χώρων 
κατά το χρόνο κατασκευής των έργων. 

- Να φωτοσημανθούν τα έργα τόσο κατά τη διάρκεια 
κατασκευής τους όσο και μετά το πέρας αυτής σύμφωνα 
με οδηγίες της Υπηρεσίας Φάρων προς την οποία θα α¬ 
ποσταλεί αντίγραφο της μελέτης. 

- Να απορριφθούντα βυθοκορήματα από τις εκσκαφές, 
σε βάθη άνω των πενήντα (50) μέτρων η ισοβαθής των ο¬ 
ποίων διέρχεται μισό (0.5) ναυτικό μίλι Ανατολικά της θέ- 
σεως εκτελέσεως των έργων. 

- Να εξασφαλισθεί ότι τα βάθη στα πρόσγεια των έργων 
θα είναι μεγαλύτερα από τα ωφέλιμα βάθη χρησιμοποιή- 
σεως αυτών. 

- Να ενημερωθεί εγκαίρως η Υδρογραφική Υπηρεσία 
για την ημερομηνία ενάρξεως των εργασιών και το προ- 
βλεπόμενο πέρας αυτών προκειμένου να προβεί στην έκ¬ 
δοση των σχετικών προαγγελιών για την ενημέρωση των 
ναυτιλομένων. 

- Να αποσταλεί, μετά το πέρας του έργου, στην ίδια ως 
άνω Υπηρεσία λεπτομερής οριζοντιογραφία και ακριβές 
αντίγραφο βυθομετρικό διάγραμμα προκειμένου να ενη¬ 
μερωθούν οι αντίστοιχοι ΧΕΕ και λοιπές ναυτιλιακές εκ¬ 
δόσεις. 

- Να τοποθετηθούν ελαστικά παραβλήμτα παρά τις θέ¬ 
σεις παραβολής των σκαφών προς αποφυγή ενδεχομέ¬ 
νων ναυτιλιακών κινδύνων. 

- Να προβλεφθεί δυνατότητα παροχής σωστικών μέ¬ 
σων και προστασίας έναντι ναυτιλιακών κινδύνων. 

- Να υπάρχει δυνατότητα κλεισίματος του στομίου του 
λιμένος, ετοιμότητα προσωπικού και σχέδιο σε περίπτω¬ 
ση ρύπανσης Ν. 743/77 (ΦΕΚ319Α). 

- Να προβλεφθεί δεξαμενή συγκέντρωσης των βιολογι¬ 
κών και ελαιωδών καταλοίπων και να ληφθούν όλα τα α¬ 
ναγκαία μέτρα απομάκρυνσής τους. 

- Να συνεργασθεί ο φορέας υλοποίησης του έργου με 
την οικεία λιμενική αρχή προκειμένου να εξετασθεί η α¬ 
ναγκαιότητα παρουσίας ρυμουλκών στο λιμάνι για επέμ¬ 
βαση σε περίπτωση ανάγκης. 


- Να προωθηθεί καιπερατωθεί ο καθορισμός των ορίων 
αιγιαλού και παραλίας στην περιοχή του έργου. 

- Να εξασφαλισθεί η αδειοδότηση όλων των προβλεπό- 
μενων εργασιών. 

2. Η παραχώρηση της χρήσης και εκμετάλλευσης του 
προαναφερόμονου αγκυροβολιού θα γίνει σύμφωνα με 
τις διατάξεις του άρθρου 34 του Ν. 2160/93. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 4 Αυγούστου 1998 

Η ΥΠΟΥΡΓΟΣ 

ΒΑΣΟ ΠΑΠΑΝΔΡΕΟΥ 

ΑΠΟΦΑΣΗ 245 ' (5) 

Κατάταξη σε ασφαλισπκή κλάση και καθορισμός των η¬ 
μερών ασφάλισης κατά μήνα των μελών της νεοϊδρυ- 
θείσας Συνεργατικής Φορτ/των Ειδών Γενικού Εμπο¬ 
ρίου Κατ/των και Αποθηκών «Ο ΑΓ. ΕΛΕΥΘΕΡΙΟΣ». 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΙΚΑ 
(Συνεδρίαση 30/30.7.1998) 

Αφού έλαβε υπόψη: 

α) Τις διατάξεις του άρθρου 75 Κεφ. Γτου Κανονισμού 
Ασφάλισης του ΙΚΑ. 

β) Την 96/32/6.4.98 πρόταση της ΤΔΕ του Περ/κού Υ- 
ποκ/τος Καμινίων. 

γ) Την από 9.7.98 εισήγηση της Δ/νσης Ασφ/σης Εσό¬ 
δων (Τμήμα Ειδικών Θεμάτων και Επαγ. Κατηγοριών). 

δ) Τις διατάξεις του άρθρου 12 Περί Κανονισμού των ερ¬ 
γασιών του Διοικητικού Συμβούλιου του Ιδρύματος Κοι¬ 
νωνικών Ασφαλίσεων (ΑΥΕ 9615/22.2.37). 

ε) Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του ΙΚΑ. 

ζ) Τις απόψεις των μελώντου, αποφασίζει ομόφωνα: 

1) Την κατάταξη των μελών της Συνεργατικής Φορτ/των 
Ειδών Γενικού Εμπορίου Κατ/των και Αποθηκών «Ο ΑΓ. Ε¬ 
ΛΕΥΘΕΡΙΟΣ» στην 8η ασφαλιστική κλάση και τον καθορι¬ 
σμό των ημερών ασφάλισης σε 25 κατά μήνα, για τη χρο¬ 
νική περίοδο από 1.4-31.12.98. 

2) Τη δημοσίευση της απόφασης αυτής στην Εφημερί¬ 
δα της Κυβέρνησης. 

Η απόφαση αυτή είναι εκτελεστή πριν την επικύρωση 
των Πρακτικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Διοικητής 
Πρόεδρος του Δ.Σ. 

ΓΡ. ΣΟΛΩΜΟΣ 

-Φ- 

ΑΠΟΦΑΣΗ 244 (6) 

Κατάταξη σε ασφαλιστική κλάση και καθορισμός των η¬ 
μερών ασφάλισης κατά μήνα των μελών της νεοϊδρυ- 
θείσας Συνεργατικής Φορτοεκφορτωτών Εργασιών 
«Ο ΑΓΙΟΣ ΜΗΝΑΣ». 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΙΚΑ 
(Συνεδρίαση 30/30.7.1998) 

Αφού έλαβε υπόψη: 

α) Τις διατάξεις του άρθρου 75 Κεφ. Γτου Κανονισμού 
Ασφάλισης του ΙΚΑ. 

β) Την 173/48/5.6.98 πρόταση της ΤΔΕ του Περ/κού Υ- 
ποκ/τος Καμινίων. · 

γ) Την από 9.7.98 εισήγηση της Δ/νσης Ασφ/σης Εσό¬ 
δων (Τμήμα Ειδικών Θεμάτων και Επαγ. Κατηγοριών). 

δ) Τις διατάξεις του άρθρου 12 Περί Κανονισμού των ερ¬ 
γασιών του Διοικητικού Συμβούλιου του Ιδρύματος Κοι¬ 
νωνικών Ασφαλίσεων (ΑΥΕ 9615/22.2.37). 
ε) Το γεγονός ότι από τις διατάξεις της απόφασης αυ¬ 


τής δεν προκαλείται δαπάνη σε βάρος του προϋπολογι¬ 
σμού του ΙΚΑ. 

ζ) Τις απόψεις των μελώντου, αποφασίζει ομόφωνα: 

1) Την κατάταξη των μελών της Συνεργατικής Φορτοεκ¬ 
φορτωτικών Εργασιών «Ο ΑΓΙΟΣ ΜΗΝΑΣ» στην 8η ασφα¬ 
λιστική κλάση και τον καθορισμό των ημερών ασφάλισης 
σε 25 κατά μήνα, για τη χρονική περίοδο από 1.6. - 
31.12.98. 

2) Τη δημοσίευση της απόφασης αυτής στην Εφημερί¬ 
δα της Κυβέρνησης. 

Η απόφαση αυτή είναι εκτελεστή πριν την επικύρωση 
των Πρακτικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Διοικητής 
Πρόεδρος του Δ.Σ. 

ΓΡ. ΣΟΛΩΜΟΣ 

-♦- 

ΑΠΟΦΑΣΗ 246 (7) 

Ανακαθορισμός των ημερών ασφ/σης των μελώντου Σω¬ 
ματείου εκδοροσφαγείων Χρυσούπολης «Ο ΝΕ¬ 
ΣΤΟΣ». 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΙΚΑ 
(Συνεδρίαση 30/30.7.1998) 

Αφού έλαβε υπόψη: 

α) Τις διατάξεις του άρθρου 75 Κεφ. Γ του Κανονισμού 
Ασφάλισης του ΙΚΑ. 

β) Την 429/35/12.5.98 πρόταση της ΤΔΕ του Περ/κού Υ- 
ποκ/τος Καβάλας. 

γ) Την από 9.7.98 εισήγηση της Δ/νσης Ασφ/σης Εσό¬ 
δων (Τμήμα Ειδικών Θεμάτων και Επαγ. Κατηγοριών). 

δ) Τις διατάξεις του άρθρου 12 Περί Κανονισμού των ερ¬ 
γασιών του Διοικητικού Συμβούλιου του Ιδρύματος Κοι¬ 
νωνικών Ασφαλίσεων (ΑΥΕ 9615/22.2.37). 

ε) Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του ΙΚΑ. 

ζ) Την 501 /50/18.12.97 απόφασή του. 

η) Τις απόψεις των μελών, αποφασίζει ομόφωνα: 

1) Τον ανακαθορισμό των ημερών ασφ/σης των μελών 
του Σωματείου Εκδοροσφαγέων Χρυσ/πολης «Ο 
ΝΕΣΤΟΣ» από 21 σε 15 κατά μήνα. 

2) Τη δημοσίευση της απόφασης αυτής στην Εφημερί¬ 
δα της Κυβέρνησης. 

Η απόφαση αυτή είναι εκτελεστή πριν την επικύρωση 
των Πρακτικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Διοικητής 
Πρόεδρος του Δ.Σ. 

ΓΡ. ΣΟΛΩΜΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



